GiliGold/VAD_KnessetCorpus huggingface dataset:
תמר זנדברג: ורק לסיום, אני רוצה לומר, שכדי לנסות ולקדם את זה, אני לא יודעת אם את זוכרת, גברתי היושבת ראש, אבל בהוראתך, אני מרכזת עבודה ששותפים לה השלטון המקומי וארגונים חברתיים שמובילה אותה האגודה לזכויות האזרח עם גיל גנור, ראש תחום הדיור שלכם, כדי להוסיף לחוק התכנון ובנייה תיקון קטן אבל חשוב.
תמר זנדברג: תיקון שמאפשר, לא מחייב עדיין, לא שום דבר, מאפשר לרשות מקומית לחייב תכניות בנייה לכלול איזשהו אחוז של דיור מכיל דיור כלשהו.
תמר זנדברג: עשינו את זה בהוראתך, אני לא יודעת אם את זוכרת, אנחנו נביא את זה לכאן, אבל אנחנו חייבים להתחיל ולפתוח את החסמים האלה קודם כל בתכנון, כי אם אנחנו נחשוב שהמדינה יכולה להוציא כסף מהכיס ולסבסד קרקעות ולסבסד מחיר מטרה, ולסבסד מע"מ אפס, זה לא בר קיימא.
תמר זנדברג: אנחנו ניתן כמה הטבות לכמה משפחות, אבל זה לא יקרה, רק אך ורק בתכנון, וזה התפקיד שלנו המרכזי.
<תומר רוזנר: בעקבות הערות המנכ"ל שהוא בהחלט צודק באמירתו, חוק הוד"לים, החוק לוועדות הדיור הלאומיות קבע בשעתו בשנת 2011 חובה כללית לכלול דיור בהישג יד שזה דירות קטנות, דירות להשכרה, ודירות להשכרה במחיר מופחת בלא לקבוע את המכסה המדויקת שלו, ובאוקטובר 2013, נקבעה מכסה ל-25%.
מירי רגב: קודם כל אני חושבת שהדיון הזה היה דיון חשוב.
מירי רגב: דבי, שוב, אני מודה לך.
מירי רגב: אמנם קישרנו את זה ליום העוני, ודיברנו בהתחלה על יום העוני, אבל הדיון הזה הוא דיון חשוב, כקורת גג היא לא פריבילגיה, היא חובה וזכות של כל אזרח במדינת ישראל, וחובה למדינה לטפל ולרגולטור לטפל שזה אכן יהיה בהישג יד - זה אומר כל אחד על פי הישג ידו, מי שרוצה בשכירות, מי שרוצה דירה קטנה, מי שרוצה דירה גדולה, לנכים, כל אחד על פי יכולתו שיוכל ויהיה לו את האפשרות לקנות בית או לשכור בית במחיר הגון, במחיר שהוא לא הצטרך להתרושש, ובעצם להגיע למצב שלא יהיה לו קורת גג.
מירי רגב: לכן, אנחנו נעשה בוועדה את מה שנדרש.
מירי רגב: אני רוצה להגיד שאני מרוצה ממה שאני שומעת כאן.
מירי רגב: קודם כל פעם ראשונה משרד האוצר מקבל אצלי ציון יפה, שר האוצר, יישר כוח על הותמ"לים, על זה ש-30% מהותמ"לים זה משמעותי ביותר.
מירי רגב: יפורסמו לדיור בר השגה, קרי, דיור לשכירות לטווח ארוך במחיר מפוקח 15%, ו"דלים – חוק תכנון ובנייה, אני בהחלט מקבלת את תשובות המנכ"ל.
מירי רגב: אני מבקשת לקבל את הדוחות שימחישו את מה שאתם אומרים.
מירי רגב: אני מאוכזבת ממינהל מקרקעי ישראל, אני אדבר על זה גם עם בנצי באופן אישי.
מירי רגב: אני חושבת שדווקא מערכת העבודה בינינו לבין מינהל מקרקעי ישראל נעשתה מאוד טובה בשנה האחרונה, חבל שלא באתם לפה עם דוח מסכם של 2013, 2014, ועם יעדים ל-2015.
מירי רגב: אני חושבת שזו צריכה להיות אחת המשימות הראשונות של מינהל מקרקעי ישראל – להביא יעדים חברתיים, להביא איזושהי תקווה לאנשים, שהנה הממשלה, ולא רק הקבלנים, ולא רק ועדות התכנון הם אלה שיוזמים דיור בהישג יד, אלא דווקא אנחנו, הממשלה עושה את זה, והייתה לכם כאן הזדמנות טובה להביא את זה.
מירי רגב: אני מבקשת להביא את זה לדיון, שוב, אחרי חוק ההסדרים.
מירי רגב: בעניין של חוק השכירות ההוגנת, אני מבקשת לזרז את התזכיר, אני חושבת שזה נכון.
מירי רגב: בעניין הדיור הציבורי, זה נושא שחשוב לנו.
מירי רגב: זה נושא שצריך לראות איך אנחנו מקדמים אותו.
מירי רגב: אני לא יודעת אם נכון לפתוח את זה בחוקי התכנון.
מירי רגב: מה שנכון, שאני כבר דיברתי עם האוצר, ישבתי עם ערן, איך אני משלבת את זה במסגרת הרשות העירונית, הרשות להתחדשות עירונית, דיברתי על זה גם עם בן, עם שר השיכון, אני חושבת שיש לנו פה פרטנרים טובים להביא באמת שיפוי עירוני אמיתי בתמהיל נכון חברתי, שיהיה שם win win לכולם, ליזמים, לראשי ערים, ולאוכלוסייה חלשה ולאוכלוסייה חזקה.
מירי רגב: אני מקווה שניפגש בהמשך של מעקבים בפחות אנשים עניים ורעבים במדינת ישראל, ובזה שנאפשר לכל אחד לחיות בצורה מכובדת במדינה הזאת.
מירי רגב: תודה רבה לכם על הדיון הזה.
מירי רגב: שלום לכולם, חברים, אורחים, חברי המנכ"ל מר רונן פלוט, זאת זכות גדולה בשבילי שהוא מגיע לכאן לוועדה.
מירי רגב: אני מנצלת את ההזדמנות הזאת להגיד לך תודה על כל הסיוע לוועדה.
מירי רגב: ועדת הפנים עמוסה בהרבה מאוד נושאים שמן הסתם האזרח עסוק בהם - אם זה נושא הביטחון, אם זה נושא האזרחות, אם זה נושא איכות הסביבה, ואם זה נושא הדתות, כל הנושאים כמעט נוגעים בוועדה הזאת.
מירי רגב: יש לחץ גדול מאוד על הוועדה, על צוות הוועדה שהוא באמת מצוין בהובלתה של לאה.
מירי רגב: אני מודה לך על כל הסיוע שאתה נותן לוועדה בכל מה שאנחנו רק צריכים.
מירי רגב: אני מודה לחברי הכנסת שהגיעו, ואני שמחה להיות כאן חלק מאותו פיילוט.
מירי רגב: אמרתי גם ליולי, זה תענוג לעבוד עם מנכ"ל כזה.
מירי רגב: אני שמחה שוועדת הפנים הפכה להיות חלק מהפיילוט שאתם בעצם מובילים בכנסת - שימוש בטבלטים.
מירי רגב: אדוני המנכ"ל, זו הצעת חוק אחת שאנחנו מוציאים בכמעט ארבעה דיונים ביום.
מירי רגב: כל כך הרבה דפים להרבה מאוד מוזמנים, ואין ספק שבדרך הזאת אנחנו שומרים על הסביבה.
מירי רגב: אנחנו גם אחראים על הגנת הסביבה - נכון פקיד היערות.
מירי רגב: תומר, היועץ המשפטי של הוועדה, רוצה להיות פקיד היערות בעתיד.
מירי רגב: אז אנחנו חוסכים בנייר, ואנחנו בעצם תורמים ליערות הגשם.
מירי רגב: אנחנו באמת תורמים לסביבה, ואני חושבת שזאת החלטה טובה להשתמש בטבלטים, זה גם ייאלץ אותנו חברי הכנסת, אין מה לעשות - חבר הכנסת אזולאי, טכנולוגיה נלמד מהילדים שלנו ומהנכדים איך משתמשים בזה יותר, ואיך עובדים יותר עם הטכנולוגיה, ומגיעים יותר למידע ופחות מצטמצמים בניירות ותורמים לסביבה.
מירי רגב: אני מודה לך כבוד היושב ראש.
מירי רגב: רק עכשיו קראנו את פרשת בראשית שהיא פרשה מאוד מורכבת, ומאוד מעניינת.
מירי רגב: אחד הדברים שכתובים שם: - "ראה מעשיי כמה נאים ומשובחים הם, וכל מה שבראתי בשבילך בראתי, תן דעתך שלא תקלקל ותרחיב את עולמי, שאם קלקלת, אין מי שיתקן אחריך".
מירי רגב: בעצם כל הסביבה הזאת נועדה לאדם, אבל כדי שאדם לא יגבה ליבו ויהיה שחצן, אלא שיהיה צנוע וישמור על הסביבה ששומרת עליו.
מירי רגב: אז תודה רבה לך, אני שמחה להיות חלק מהפיילוט הזה.
מירי רגב: כבוד המנכ"ל, בבקשה.
<רונן פלוט: בוקר טוב לכולם, גם אני מאוד שמח להיות כאן בוועדת הפנים בראשות מירי רגב - החרוצה והפעילה מאוד בכנסת.
<רונן פלוט: הוועדה הזאת, ועדת הפנים, היא אחת הוועדות החשובות והכי פעילות, הייתי אומר בכנסת, עם הרבה מאוד שעות בנושאים מאוד כבדים, נושאים חשובים למדינה.
<רונן פלוט: לא פעם אחת אנחנו רואים גם ויכוחים וגם דיונים מאוד חשובים בוועדה הזאת.
<רונן פלוט: אנחנו בעצם באנו לכאן עם הדבר הקטן הזה כדי שבאיזושהי צורה להחליף את הנייר שיש לנו על השולחן.
<רונן פלוט: אתם בוועדה כאן חברי הכנסת, אתם ההמשך של הפיילוט שהתחלנו אותו בוועדת הכלכלה של הכנסת.
<רונן פלוט: אני זוכר שבאתי לכאן וישבו חברי כנסת ואמרו, מה אתה הולך לעשות – כל הניירות האלה?
<רונן פלוט: שמים בכיס, ומהכיס למקום אחר, הכול נעלם פתאום - והיום כולם מברכים.
<רונן פלוט: אני יכול לומר לכם בפה מלא שהפיילוט הצליח, אפילו לא ציפינו להצלחה כזאת, ואין היום חבר כנסת בוועדת הכלכלה שזה לא חלק ממנו, כמו הפלאפון שיש לנו בכיס - אי אפשר בלי פלאפון, וגם אי אפשר בלי הדבר הזה, בוועדה הוא מחליף את הכול.
<רונן פלוט: אז, באמת, אני רוצה להודות ליושבת ראש הוועדה, לחברי הכנסת שיושבים כאן, אנשים מאוד יקרים, ואנשים מאוד פעילים שיתנו יד להצלחת הפרויקט.
<רונן פלוט: כמו שהתחלנו כאן, הייתם הראשונים כאן - שימו לב אל האורחים שנמצאים כאן, שאין כאן בקבוקי פלסטיק - נעלמו.
<רונן פלוט: יש פה מים נקיים ומים טובים, ואנחנו שומרים על איכות הסביבה - כמובן שזה טבעי מאוד לוועדה הזאת שהיא עוסקת באיכות הסביבה שתהיה חלוצה בכל הדבר הזה.
<רונן פלוט: חברת הכנסת מירי רגב, בשם יושב ראש הכנסת, בשמי, ובשם כל הנהלת הכנסת – תודה רבה.
מירי רגב: תודה רבה לך המנכ"ל.
מירי רגב: בבקשה, חבר הכנסת דוד אזולאי, רצית להגיד כמה מלים.
דוד אזולאי: גברתי היושבת בראש, אדוני המנכ"ל, אני מברך על היוזמה שזו יוזמה ברוכה.
דוד אזולאי: אנחנו צריכים לזכור דבר אחד – יש לנו שגריר של הוועדה הזאת שנמצא בתכנית הזאת, תכנית שנקראת כנסת ירוקה.
דוד אזולאי: אני אומר לך שאת הסטאג' הוא עשה פה אצלנו בוועדת הפנים, ויותר נכון, הוא איש באמת מוכשר, ואני מנצל את ההזדמנות הזאת.
דוד אזולאי: אני חושב שבחרת איש מיוחד לטובת המערכת הזאת.
דוד אזולאי: אמרה חברת הכנסת מירי רגב – כל מה שיש לנו בעולם זה השם נתן על מנת שננצל את זה לטוב, ולא לרע, אין ספק שפעולה כזו היא פעולה מבורכת.
דוד אזולאי: אני שמח שסוף כל סוף אחרי שנים רבות יודעים בבית הזה להעריך את ועדת הפנים והעומדת בראשה.
מירי רגב: תודה, חברי חבר הכנסת אזולאי.
ישראל אייכלר: אני רוצה להודות למנכ"ל שבחר בוועדה שלנו גם לפיילוט הזה.
ישראל אייכלר: אני חותם על כל מילה שהוא אמר כמנכ"ל, הוא יודע מה שקורה פה, שוועדת הפנים בראשות הגברת רגב, היא הפעלתנית ביותר שאנחנו בקושי מצליחים לעקוב אחר הקצב של הדיונים.
ישראל אייכלר: זה מתחיל מדיונים ביטחוניים במה שקורה במזרח ירושלים, משטרה ופנים, ונגמר באיכות הסביבה - לא ידעתי שזרועותיה מגיעות עד יערות האמזונס.
ישראל אייכלר: אבל לגבי מה שאמרת שהקב"ה ברא את עולמו, ונתן לנו את הדברים להשתמש בהם – ואומר – "ראה שלא תחריב את עולמי", זה אומר שהקב"ה גם נתן לאדם את הבחירה להשתמש בכל דבר לטוב ולרע.
ישראל אייכלר: הטכנולוגיה היא דבר גדול מאוד, סיפרתי על זה ביום שישי, שמעתי איזה שיר ותיק מאוד לפני 107 שנים על סבלות עם ישראל - שיר חזנות מאמריקה שיצא תקליט לפני 107 שנים.
ישראל אייכלר: "הבט משמים וראה איך שמכים את הילדים שלך", ואיך שזה חשבתי, למה הוא לא אומר הורגים, שוחטים, כמו שהיה מאז מלחמת העולם הראשונה והשנייה, והשואה, וכל הפוגרומים, וכל המלחמות, למה הוא מדבר רק על הכאות?
ישראל אייכלר: כי לפני שהייתה הטכנולוגיה של הנשק המשוכלל, בשביל להרוג כל אדם היו צריכים להכות בו עד שאפשר היה להרוג אחד, שתיים, עשרה.
ישראל אייכלר: מאז שהשתכללה הטכנולוגיה, מצד אחד, יש המון דברים טובים ורפואה גדולה, והעולם השתפר בצורה מדהימה.
ישראל אייכלר: בצד השני, יש כלי משחית נוראיים שיכולים להשמיד מאות אלפים ואלפי אנשים ורבבות אנשים ברגע אחד, זאת אומרת, שהקב"ה נתן לנו כל הזמן את הבחירה לבחור בין טוב ובין רע באותה מתנה.
ישראל אייכלר: לכן, מה שאתה מדבר על השכלולים הממוחשבים, אפשר לעשות מזה המון דברים טובים.
ישראל אייכלר: אני רוצה להגיד לך שמבחינת לימוד, אנחנו צריכים לדעת משהו בהיסטוריה שפעם הייתי צריך לחפש בעשרים ספרים, היום נותנים לחיצה ואתה מוצא את זה - יש דברים טובים.
ישראל אייכלר: מצד שני, אנחנו יודעים ושומעים על הבעיות של המחשב והאינטרנט – ואני מסכם את הקטע הזה באמירה שהבחירה בידינו להחריב את עולמי או לתקן את עולמי.
ישראל אייכלר: אני מקווה שהמכשיר הזה אנחנו נעשה את זה לתיקון עולם, והוועדה הזאת תצליח לתקן ולסדר ולפעול ולהיטיב עם העם באמצעות המכשיר הזה כמו שהיא עשתה עד היום.
יפעת קריב: גברתי היושבת ראש, אדוני המנכ"ל, קודם כל אני רוצה לומר שבאמת, כל הכבוד, הצטרף פה לחבריי חברי הכנסת ובאמת לפרגן לכם ולתמוך במהלך הירוק הזה שהוא מהלך מאוד חשוב בעיניי.
יפעת קריב: אני חושבת שאנחנו נצליח לגזור את הסרט כשנקבל את תקציב המדינה בתוך האייפד, ולא בערמות שקיבלנו במליאה, אני לא חושבת שהיה חבר כנסת אחד שלא אמר - כאב לו הלב על כמה עצים שנכרתו כדי שאנחנו נקבל את זה.
יפעת קריב: גם באמת התקציב משתנה, אפשר לקבל מיד את הנוסח החדש ולא צריך להדפיס שוב - אני חושבת שגם למליאה זה יעשה משהו מאוד טוב.
יפעת קריב: אני רוצה להוסיף ולומר, שאתמול בוועדת החינוך קיימנו דיון על הכנסת המחשבים האישיים והטבלטים למערכת החינוך, דיון מאוד סוער בנושא הזה, אני מאוד תמכתי בזה.
יפעת קריב: אני חושבת שאם תלמידים יסחבו לבית הספר רק טבלט ולא את התיק העמוס, וגם כל פעם ספר משתנה, כך שלא ידפיסו מההתחלה, ויבקשו מההורים כסף מאוד גדול, אלא ישנו עמוד בתוך התוכנה,זה יוריד עלויות מאוד גדולות מתשלומי ההורים ומקניית הספרים, זהו מהלך מאוד גדול ורחב.
מירי רגב: תביא לי את זה, נצטרף אלייך.
יפעת קריב: קיימנו על זה דיון, באמת, היה דיון מאוד סוער, ואנחנו מקדמים את זה.
יפעת קריב: אני חושבת שאנחנו עושים פה מהלך מאוד חשוב.
יפעת קריב: אני חושבת שכל אחד צריך להסתובב רק עם הדבר הזה, ולא יותר מזה.
יפעת קריב: בהצלחה לוועדה.
<תומר רוזנר: רק לומר למנכ"ל, למעשה אתם לא ערים לזה, זה לא רק מהפכה ירוקה, אלא זו גם מהפכת נגישות, כי האייפדים והטבלטים האלה גם מאפשרים נגישות לאנשים עם מוגבלות באופן שבתוך הטבלטים האלה מובנה גם תוכנות לליקוי שמיעה, גם תוכנות לליקויי ראייה ולכן זו מהפכה כפולה.
מירי רגב: יש כאן אורחות ממשרד החינוך, זה יפה, ויופי שאתן כאן אתנו.
מירי רגב: הוספת נדבך מאוד מעניין, הנושא של נגישות.
מירי רגב: אני חושבת שהכנסת בכלל מרימה הרבה דברים בפעם הראשונה, ויולי הוכיח את זה כיושב ראש כנסת, יחד עם מנכ"לו.
מירי רגב: שוב, אני רוצה להודות לך, להודות לך שמואל על הסיוע.
מירי רגב: אני רוצה להודות ללאה, לשוש, לאיה שהלכה לרגע, לרחלי שנמצאת פה ולליאת – צוות קטן שעושה הרבה מאוד עבודה.
מירי רגב: המנכ"ל, לא תמיד יש זמן להודות, לא תמיד יש זמן להוקיר, אבל זו באמת הזדמנות טובה להגיד לאנשים האלה תודה.
מירי רגב: לצוות של תומר שמלווה אותנו בהרבה מאוד דיונים, לתומר, וזה גלעד, וזה רוני שנמצאת פה אתנו - אני מודה לכם.
מירי רגב: תודה לכולם, ושנעסוק תמיד בסביבה טובה, ירוקה ובריאה.
מירי רגב: כבוד המנכ"ל תודה רבה לך.
מירי רגב: אני מתכבדת לפתוח את הדיון בוועדת הפנים והגנת הסביבה - בנושא:
מירי רגב: הצעת חוק הרשויות המקומיות (בחירת ראש הרשות וסגניו וכהונתם) (תיקון מס' 32) (מספר הסגנים), התשע"ה-2014.
מירי רגב: הכנה לקריאה שנייה ושלישית.
מירי רגב: הצעת חוק פרטית של חברי הכנסת מירי רגב, דוד אזולאי, משה גפני, דוד צור, דוד רותם, וזבולון כלפה.
מירי רגב: (כ/576).
מירי רגב: כפי שהבהרתי, דנו על החוק הזה, גם אתמול הצגתי אותו במליאה, כולם אישרו את החוק.
מירי רגב: האופוזיציה הבינו שזה חוק ללא שכר, סגן ללא שכר, ללא לשכה, ללא שום דבר מתלווה.
מירי רגב: החוק עבר שלשום בקריאה ראשונה, זה הכנה לקריאה שנייה שלישית, אם יש משהו למשרד הפנים להעיר אני אשמח.
מירי רגב: נעבור להקראה ולהצבעה.
מירי רגב: בבקשה, חברת הכנסת יפעת קריב.
יפעת קריב: קודם כל אני רוצה לומר שכמובן אני תומכת בחוק הזה, רק חשוב לי להדגיש שוב את הדברים, מכיוון שאנחנו חזרנו על זה בכל מקום שהחוק הזה יהיה ללא שכר, וללא לשכה, וללא עוזרים וללא הטבות נוספות, וללא מה שנקרא החזר הוצאות שיכול לעמוד על תלוש שכר, אני מבקשת לפרוטוקול, וגם כמובן שנעשה את זה – שעוד חצי שנה נקיים פה דיון יחד עם נציגי הרשויות באר שבע, נתניה, אשדוד, פתח תקווה וחולון, ונבדוק שאכן הם מצליחים באמת לקחת את הסגן הזה ואכן לתת לו את מה שהוא צריך ללא שכר.
יפעת קריב: אמר פה חבר הכנסת דוד אזולאי אם אני לא טועה, אם כבר אנחנו מביאים סגן, אז בוא ונעשה את זה בצורה מסודרת.
מירי רגב: אני חושבת שצריך להביא הצעת חוק.
מירי רגב: אחרי הצעת החוק הזאת, זה אחד הנושאים שאנחנו נדבר עם שר הפנים, שאנחנו נתגמל את חברי המועצות ואת סגני ראשי הערים.
יפעת קריב: אם אנחנו מתגמלים את חברי המועצות ואת סגני ראשי הערים - - -
מירי רגב: נעביר את זה ואחר כך נראה מה הלאה.
יפעת קריב: אז לכן, אם אפשר עוד חצי שנה שנעשה דיון על זה, ואכן נראה שאפשר לתת דיון מעקב אחרי החוק הזה.
דוד אזולאי: גברתי היושבת ראש, אל"ף, אני מעריך מאוד את הזריזות שלך, אני חושב שזה חוק חשוב.
דוד אזולאי: פה יש עניין, ואני חושב שזה נותן איזשהו שקט תעשייתי במספר רשויות, ולכן הנושא הזה מאוד חשוב.
דוד אזולאי: לכן, אני מברך על הצעת החוק הזאת.
דוד אזולאי: להגיד לך, גברתי היושבת בראש, שאני שלם עם זה, בפירוש לא, ואני לא מסכים עם חברתי, חברת הכנסת יפעת קריב בקשר לבדיקה הזו בעוד חצי שנה.
דוד אזולאי: אני מביע דעה, ואני חושב שלא צריך לעשות את זה דווקא.
דוד אזולאי: אני חושב שהחוק הזה הוא לא צריך לעמוד בפני ביקורת.
דוד אזולאי: אני מבקש להכניס הסתייגות, ההסתייגות שלי אומרת שהאנשים האלה ממלאי מקום, שהם יקבלו שירותים – לא יכול להיות שסגן ראש העיר יהיה סגן ראש עיר ללא שירותים מינימליים.
דוד אזולאי: דבר נוסף שרציתי להגיד.
דוד אזולאי: סיכמנו עוד דבר אחד, שזה יהיה לרשויות שאינן גרעוניות שנטולות מענק.
דוד אזולאי: אני לא רואה את זה בחוק משום מה.
יפעת קריב: זה חמש רשויות – באר שבע, נתניה, אשדוד, פתח תקווה וחולון.
<תומר רוזנר: לא, זה לא רלבנטי כי זה ללא שכר.
מירי רגב: זה לא רלבנטי, אומר היועץ המשפטי, זה ללא שכר, אין לזה שום עלות.
דוד אזולאי: אני שואף בסופו של יום שיקבלו שכר.
מירי רגב: בסדר, עזוב, זה לא החוק הזה.
מירי רגב: אני אומרת דבר כזה, החוק הזה מדבר על סגן ללא שכר, וללא כל הנלווים של זה.
מירי רגב: במקביל, אני אומרת לך, אני חושבת שזה נכון.
מירי רגב: פנו אליי גם ראשי ערים, גם סגני ראשי ערים, פנתה גם יפעת שמובילה כאן מהלך מאוד יפה עם חברי מועצה.
מירי רגב: אני חושבת שאנחנו צריכים להביא חוק אחר, אבל להביא את זה לציבור, ולהסביר לציבור את הנגזרת שלו, מה זה אומר תשלום ותגמול לחברי מועצה ולסגנים, אז זה לא החוק הזה.
<מרגלית בוטרמן: אני מבינה שזה נושא חדש.
דוד אזולאי: אל תדאגי, הולכים להפיל את זה, ואני יודע שהולכים להפיל את זה.
דוד אזולאי: אני מודע לכך.
מירי רגב: לא, אבל הוא צריך להביא את זה לוועדת הכנסת, זה נושא חדש.
מירי רגב: חבל, זה תוקע את החוק, זה לא מוסיף לו כלום.
דוד אזולאי: אדוני היועץ המשפטי, האם זה נושא חדש?
<תומר רוזנר: ברגע - - - נוסח חדש חייבים להביא לוועדת הכנסת, זה לא רלבנטי.
דוד אזולאי: אני מוריד את ההסתייגות.
דוד אזולאי: להשאיר הסתייגות דיבור לכל סיעת ש"ס.
מירי רגב: נעבור להקראה והצבעה על נוסח החוק לקריאה שנייה ושלישית.
<רוני טיסר: הצעת חוק הרשויות המקומיות (בחירת ראש הרשות וסגניו וכהונתם) (תיקון מס' ) תיקון סעיף 15(1) בחוק הרשויות המקומיות (בחירת ראש הרשות וסגניו וכהונתם), התשל"ה-1975, להלן החוק העיקרי בסעיף 15(א).
<רוני טיסר: בפיסקה 1(א) במקום 250 אלף, יבוא 200 אלף.
<רוני טיסר: בפיסקה 2 במקום 250 אלף, יבוא 200 אלף.
<רוני טיסר: תיקון סעיף 15(א)1 רבתי, 2 בסעיף 15(א)1 רבתי ב' לחוק העיקרי במקום 200 אלף יבוא 250 אלף.
מירי רגב: מי בעד הצעת החוק כפי שהוקראה כאן?
מירי רגב: 3 – חברת הכנסת יפעת קריב, חברת הכנסת רגב, דוד אזולאי.
מירי רגב: נמנעים אין, מתנגדים אין.
מירי רגב: הצעת החוק עברה להכנה לקריאה שנייה ושלישית במליאה.
מירי רגב: אני פותחת את ועדת הפנים והגנת הסביבה בדיון על תלונות על שיטור יתר ואלימות משטרתית כלפי יוצאי אתיופיה.
מירי רגב: הבוקר מאוד התלבטתי אם לקיים את הדיון הזה.
מירי רגב: אנחנו אחרי אירוע מאוד קשה, אירוע של רצח נתעב, שחיטה של יהודים בבית כנסת רק בשל היותם יהודים.
מירי רגב: אני חזרתי הבוקר מזירת האירוע.
מירי רגב: היה לי מאוד מאוד קשה לראות את המראות האלה של יהודים שוכבים על הרצפה עם חולצות לבנות, עם כיפות לראשיהם וטלית.
מירי רגב: זה הזכיר לי את הימים החשוכים באירופה שבהם נרצחנו, הוכנו, רק משום היותנו יהודים.
מירי רגב: זה אירוע חמור וקשה.
מירי רגב: אני באמת שולחת את תנחומיי, יחד עם כולם אני מאמינה, למשפחות הנרצחים.
מירי רגב: בהזדמנות זו אני רוצה להגיד תודה למשטרה, אמרתי את זה גם בכל הראיונות שלי, שפעלה בצורה מאוד מאוד מהירה וחיסלה את המחבלים.
מירי רגב: יש שוטר פצוע קשה ששוכב כרגע בבית חולים ונלחם על חייו.
מירי רגב: אנחנו נתפלל לשלומו.
מירי רגב: אין ספק שבמדינת ישראל יבינו אותם ארגונים קיצוניים שאף אחד הוא לא מעל החוק, לא יהודים ולא ערבים.
מירי רגב: בעלי הבית במדינה זה אנחנו, ממשלת ישראל.
מירי רגב: זו מציאות עגומה שקרתה במזרח ירושלים גם כתוצאה מהסתה וגם כתוצאה מוזלת יד של המשטרה לאורך שנים, ואמרתי את זה לא פעם, וחתירה למגע בשכונות במזרח ירושלים.
מירי רגב: אני שמחה שמדיניות המשטרה השתנתה.
מירי רגב: הנחיית ראש הממשלה להגברת הכוחות, להגברת הענישה.
מירי רגב: אתמול אישרנו חוק על יידוי אבנים של עשר שנים שישבו בכלא מי שמיידה אבנים.
מירי רגב: עכשיו צריך לחזור לשיטה של צוותי אזרחים ושמשפחת המחבל תיפגע גם היא.
מירי רגב: משפחה שלא תמנע מילדיה לשחוט יהודים גם היא תיפגע.
מירי רגב: אנחנו רק ביד קשה נטפל בזה.
מירי רגב: אסור לנו להיבהל, אסור לנו להוריד את הראש.
מירי רגב: אנחנו צריכים להמשיך ולפעול ביד קשה כנגד אלימות וטרור נגד אזרחנו.
מירי רגב: הייתי חייבת להגיד את הדברים האלה לטובת פתיחת הדיון הזה.
פנינה תמנו: בסופו של דבר, היושבת-ראש שיתפה אתכם במשפט לגבי ההתלבטות שהיתה לנו בבוקר אם לכנס את הדיון ביום כזה שהוא יום קשה עבור החברה הישראלית ועבור כולנו.
פנינה תמנו: גם בכנסת אנחנו נאלצים, כמו במציאות המשוגעת שיש לנו, לעשות הרבה פעמים החלפת דיסקט כל כך מהירה ולנסות בוודאי לא לתת לטרור לנצח ולשבש את שגרת יומנו.
פנינה תמנו: עם זאת, אני חושבת שאמרת נכון.
פנינה תמנו: הבית הזה מתייחס ביד נוקשה לגבי יידוי אבנים, וגם אתמול ראינו את זה.
פנינה תמנו: הציפייה שלי היא שלפחות מהכבוד שאנחנו נותנים ביום הזה לאותם אנשים שנרצחו והכבוד שאנחנו חולקים למשפחות, אנחנו ננהל את הדיון בצורה מסוימת.
פנינה תמנו: חשוב לי לומר לך את זה על השולחן שיכול להיות שאם הדיון לא היה בים הזה אז הכאב והזעקה - - -
מירי רגב: הלהט וההתלהטות של הרוחות היו פה הרבה יותר גדולים.
פנינה תמנו: כן, בוודאי.
פנינה תמנו: עם זאת, אני מעריכה את זה שנענית לבקשתי ובכל זאת השארת את הדיון על כנו.
מירי רגב: אנחנו נעבור לדיון הזה.
מירי רגב: אני רוצה להודות לחברתי חברת הכנסת פנינה שאנחנו משתפות פעולה בהרבה מאוד נושאים על זה שהיא הפנית את תשומת ליבי לסוגיה הזאת.
מירי רגב: לא הכרתי אותה.
מירי רגב: אני רוצה להודות לכל הנציגים של העדה האתיופית שאני מאוד מאוד אוהבת.
מירי רגב: אני מכירה אתכם מהרבה מאוד שנים בצבא ויש שם חיילים מצוינים.
מירי רגב: אנשים מצוינים.
מירי רגב: עדה מאוד צנועה, עדה מסורתית, עדה ששומרת על התרבות שלה.
מירי רגב: אני אוהבת אתכם ואנחנו כאן כדי לראות איך אפשר לעזור לכם.
מירי רגב: אני מודה לכם שהגעתם לכאן היום.
מירי רגב: חלקכם הגיע ממקום רחוק מירושלים, ובכל זאת בגלל שהנושא הזה חשוב לכם הגעתם לפה.
מירי רגב: אני רוצה להודות לארגונים השונים ולמשטרה שגם ביום כזה היא שלחה לכאן מפקדים בכירים ולא זוטרים כדי להתייחס לסוגיה הזו גם מפאת החשיבות שאתם רואים בנושא הזה.
מירי רגב: אני מודה לכם שהגעתם לפה היום.
מירי רגב: הגיעו אל שולחני תלונות רבות של תושבים, אזרחים, יוצאי אתיופיה שחשים מושפלים מהיחס של המשטרה כלפיהם.
מירי רגב: הם חשים שיש עליהם מילה שנקראת "שיטור יתר".
מירי רגב: אין דבר כזה שנקרא "שיטור יתר", הלוואי והיה יותר שיטור בכל מקום.
מירי רגב: הלוואי והיו לנו יותר שוטרים בכל מקום ויותר נוכחות של שוטרים כמו בהרבה מאוד ערים שאנחנו רואים בעולם.
מירי רגב: אבל לצערי, המשימה קטנה למשימות שלה.
מירי רגב: התקציב של המדינה קטן על האיומים שלה.
מירי רגב: לכן, לא נדבר כרגע על תקנים וכד'.
מירי רגב: כשאנחנו מדברים על שיטור יתר זה איזושהי תחושה שכשאתם תופסים אתיופי אתם פועלים איתו ביד הרבה יותר קשה ממה שאתם תופסים אזרח אחר – תחושה של התעללות, תחושה של ניסיון לחפש אותם, ותחושה של לנסות להעמיד אותם עם הגב אל הקיר רק בגלל צבע עורם, וזה דבר שהוא לא יכול להיות.
מירי רגב: אני גם לא מאמינה שזה נכון, לכן אמרתי תלונות.
פנינה תמנו: את תאמיני שזה נכון אחרי הדיון פה.
מירי רגב: אני גם לא מאמינה שזה נכון כי אם זה נכון זה איום ונורא, איום ונורא.
מירי רגב: אדם לא יישפט יותר ולא ייענש, לא בגלל צבע עורו, ולא בגלל העדה שלו ולא בגלל המין שלו.
מירי רגב: אדם צריך לשבת בכלא ולשלם מחיר רק אם הוא עבריין.
מירי רגב: אם הוא עשה דבר שלא כדין, על זה הוא ישלם את הדין.
מירי רגב: כל עוד הוא עשה דברים כדין ופעל נכון אין שום סיבה שלא בגלל צבע עורו, לא בגלל מינו ולא בגלל עדתו מישהו יתעלל בו או מישהו ינסה לתפוס אותו קורבן לרצון כזה או אחר של המשטרה.
מירי רגב: לכן, אני מבקשת לפני שאני אתן למשטרה לדבר מחברת הכנסת פנינה לפתוח את הדיון.
מירי רגב: לאחר מכן נעבור למספר נציגים מהעדה שביקשו לדבר.
מירי רגב: אני אבקש ממך שאת תציגי אותם כי אני לא מכירה אותם בשמות.
מירי רגב: לאחר מכן נעבור לגורמי המשטרה וגם לגורמי בתי המשפט לשמוע אם גם הם מזהים שזו תופעה או לא.
מירי רגב: כמובן חבר הכנסת דב חנין יוכל לדבר במהלך ההתייחסות.
מירי רגב: אני כבר מודיעה מראש שבסביבות השעה 13:20 אם לא נסיים את הדיון אני אצטרך לצאת לדיון אחר שנקבע.
מירי רגב: פשוט הדיון הקודם התארך בגלל שהייתי הבוקר בזירת האירוע והתעכבתי.
מירי רגב: היה לי חשוב בכל זאת להיות בשטח, לראות את המשטרה, לראות מה נעשה שם במקום הקשה הזה.
מירי רגב: מי שמתמלא את מקומי ותסכם את הדיון זו חברתי פנינה.
מירי רגב: אנחנו כמובן נמשיך לפעול על-פי ההחלטות שיינתנו כאן בדיון.
מירי רגב: חברת הכנסת פנינה, בבקשה.
פנינה תמנו: חשוב לציין שאני חושבת שהדיון הזה היה צריך להיעשות בוועדה לביקורת המדינה באופן עקבי כל רבעון או כל שנה.
פנינה תמנו: אני באמת לא אתייחס למסגרת הזמנים, אבל אני יודעת, כמו שאתם נציגי המשטרה יודעים, שזוהי בעיה שנמשכת למעלה מעשור.
פנינה תמנו: לצערי, ישנם נתונים רבים שאנחנו לא הצלחנו להשיג וגם עיתונאים לא הצליחו להשיג וגם הממ"מ לא הצליחו להשיג בכל מה שקשור לפתיחת תיקים של יוצאי אתיופיה וכליאה אזרחית של יוצאי אתיופיה כשהתואנה העיקרית שלא עושים חתך עדתי.
פנינה תמנו: אבל ולמרות יש לנו מספר נתונים.
פנינה תמנו: יש את הנתונים של כלא אופק, יש לנו את הנתונים של הקטינים במוסדות סגורים וצריך לשים את זה על השולחן.
פנינה תמנו: 40% מכלא אופק זה יוצאי אתיופיה, רק כדי לסבר את האוזן.
פנינה תמנו: אנחנו פחות מ-2% מכלל האוכלוסייה.
פנינה תמנו: אין לזה אח ורע.
פנינה תמנו: אם לא נתחיל לטפל בבעיה משמע שאנחנו נראה בעוד שנתיים-שלוש 80% מהכלא הזה יוצאי אתיופיה.
פנינה תמנו: ואז המדינה תבוא לבקש את עזרת הקהילה, ואז אנחנו גם נפנה גב.
פנינה תמנו: כי אין לי ספק שמתוך ה-40%, אני לא אומרת שאין עבריינים, בתוכם כנראה שיש עבריינים שהורשעו בצדק ונכנסו לכלא כדי לרצות את עונשם.
פנינה תמנו: אבל אחוז כזה מעיד גם על התחנות שהם עברו, החל מהמשטרה ואחר כך בתי המשפט.
פנינה תמנו: הדיון הזה גם מגיע בעקבות אותה כתבה שהיתה מוצאי שבת.
פנינה תמנו: הדבר שהימם אותי בכתבה זה לשמוע את הסנגוריה, אנחנו נשמע אותם אחר כך.
פנינה תמנו: אני יודעת את זה כעורכת דין לשעבר, כעיתונאית למשפט, שפעם ראשונה הסנגוריה שמה את זה על השולחן ואומרת: אנחנו מתמודדים עם תיקים סבוכים יותר.
פנינה תמנו: כשאנחנו מייצגים את יוצאי אתיופיה רואים את היד הנוקשה, רואים שבית-המשפט יותר סגור, רואים שהמשטרה עוצרת על עבירות פעוטות ועל עבירות שהן לא ברצף וחורגות מהכלל.
פנינה תמנו: אנחנו נשמע פה עדויות של אנשים שנעצרו וזה גם מסתיים בטרגדיות, סיפורים שנגמרו רע מאוד.
פנינה תמנו: אני אומרת לכם, אלפי בני אדם לא יכולים לשקר גם אין סטטיסטיקה.
פנינה תמנו: המחקר האחרון שהוצג באוניברסיטת בן-גוריון דיבר על כך שלמעלה מ-70% מבני הקהילה האתיופית לא מרגישים ביטחון מול המשטרה אלא פחד.
פנינה תמנו: לא רק פחד, אני אומרת לך שהמשטרה משבשת במובן מסוים את חיי הצעירים שלנו ושולחת אותם לאבדון.
פנינה תמנו: איפה זה משתבש קשה לי לשים את האצבע, אבל המקומות שאנחנו כן שמים את האצבע אי-אפשר שלא לטפל בהם ולטמון את הראש בחול.
פנינה תמנו: יש גזענות, יש.
פנינה תמנו: קשה לבוא ולשמוע את זה, אבל אני יכולה לספר לך סיפור קצר.
פנינה תמנו: לפני שלוש שנים הגעתי לסופר בפתח-תקווה אחרי יום עבודה ככתבת משפט לפני שהגעתי לכאן.
פנינה תמנו: העגלה היתה מלאה והתכוונתי לצאת החוצה.
פנינה תמנו: אני מסתכלת ואני רואה שני ילדים קטינים מתחת לגיל 14 באזיקים על הרצפה.
פנינה תמנו: אני צועקת לשוטרים: תגידו, מה אתם עושים?
פנינה תמנו: למה אתם שמים אזיקים?
פנינה תמנו: למה אתם שמים אותם על הכביש?
פנינה תמנו: מה זה להכניס אותם לניידת?
פנינה תמנו: בוודאי שלא היתה התייחסות.
פנינה תמנו: לא הוצאתי מיד את התעודות.
פנינה תמנו: אבל רק לידיעתך, המקרה הזה נגמר במעצר.
פנינה תמנו: רק כשהגעתי לתחנה וההבנה שאני עיתונאית הבינו שהם עשו טעות שלא הביאו חוקר נוער.
פנינה תמנו: אתה רוצה לשמוע על מה עצרו אותם?
פנינה תמנו: הם אמרו שהם גנבו משהו מהסופר.